പരിഭാഷ: ഉമ്മര്‍ ടികെ (ഓപ്പൺ ഫ്രെയിം പയ്യന്നൂര്‍)
WWW.MALAYALAMSUBTITLES.COM
EPIC FILMS Presents
APARAJITO (THE UNVANQUISHED) അപരാജിതൊ
Based on the Novel by BIBHUTIBHUSAN BANERJEE ബിഭൂതി ഭൂഷൺ ബാനർജിയുടെ നോവലിനെ അധികരിച്ച്
Starring
KARUNA BANERJEE കരുണ ബാനർജി
KANU BANERJEE കനു ബാനർജി
സ്മരൺ ഘോഷൽ പിനാകി സെൻഗുപ്ത SMARAN GHOSAL PINAKI SENGUPTA
ശാന്തി ഗുപ്ത സുദീപ്ത റോയ് SANTI GUPTA SUDIPTA ROY
സുബോധ് ഗാംഗുലി SUBODH GANGULI KALI ROY
Cinematography by SUBRATA MITRA ഛായാഗ്രഹണം സുബ്രത മിത്ര
Art Direction by BANSI CHANDRAGUPTA കലാസംവിധാനം ബൻസി ചന്ദ്ര ഗുപത
Sound by DURGADAS MITRA ദുർഗാ ദാസ് മിത്ര
Edited by DULAL DUTTA എഡിറ്റിങ്ങ് ദുലാൽ ദത്ത
Production Manager ANIL CHOUDHURY
Processing by BENGAL FILM LABORATORIES
Sound Recorded on STANCIL-HOFFMAN and RCA Systems
Distributed by AURORA FILMS
Music by RAVI SHANKAR സംഗീതം രവിശങ്കർ
Produced, Written, and Directed by SATYAJIT RAY നിർമ്മാണം, രചന, സാക്ഷാത്ക്കാരം. സത്യജിത് റായ്
ബനാറസ് ബംഗാളി വർഷം 1327 ( കൃസ്തു വർഷം1920.)
നിങ്ങളുടെ കണ്ണട.
സിന്ദൂരവും.
- നിങ്ങളാ കുരങ്ങനെ പുറത്തെങ്ങാൻ കണ്ടോ? - കുരങ്ങ് അകത്തു കയറി യോ?
നിങ്ങടെ സൽപുത്രന്റ കാര്യമാ ഞാനുദ്ദേശിച്ചത്.
ഇല്ല, ഞാൻ കണ്ടില്ല..
ഞാനവന് അല്പം പാലു തിളപ്പിച്ചു. അപ്പഴേക്കും അവൻ ഓടിക്കളഞ്ഞു.
അയൽപക്കത്തെ കുട്ടികൾക്കൊപ്പം...
ഈ തിരക്കു പിടിച്ച സ്ഥലത്ത് എനിക്കെങ്ങിനെ അവനെ ശ്രദ്ധിക്കാനാവും?
ഇവിടെ അടുത്തൊന്നും സ്കൂളുകളില്ലേ?
കുറഞ്ഞത് രണ്ടു നിമിഷമെങ്കിലും അവനെക്കുറിച്ച് വേവലാതിപ്പെടണ്ടായിരുന്നു.
നിങ്ങളു പുറത്തേക്കു പോകുകാ ?
തിളപ്പിച്ച പാലുണ്ട്. - അത് കോഖയ്ക്കാന്നല്ലേ നീ പറഞ്ഞത്.
- നിങ്ങൾക്കു കൂടിയുണ്ട്. - ശരിക്കും?
അടുക്കളയിലെ ചെറിയ പാത്രത്തിൽ.
നല്ല പാല്.
- നിങ്ങള് മാർക്കറ്റിലേക്കു പോകുന്നുണ്ടോ? - ഉണ്ട്. എന്താ വാങ്ങേണ്ടത്?
- ഞാൻ പറയാം. പക്ഷേ- - പണത്തെക്കുറിച്ചോർത്താ ?
പണം കൊടുക്കേണ്ട കാര്യമില്ല. - അവരു നിങ്ങൾക്കു കടം തരുമോ?
ഞാനയാൾക്ക് ആയുർവേദ ചികിൽസ നടത്തുന്നത് വെറുതെയാ?
എങ്കിൽ അല്പം കടുകെണ്ണ, മണ്ണെണ്ണ പിന്നെ ഗരം മസാല.
പിന്നെ കുറച്ച് കടലപ്പരിപ്പ്-
കടലപ്പരിപ്പോ തുവരപ്പരിപ്പോ
അപു പായസം വേണമെന്നു പറഞ്ഞോണ്ടിരിക്കുന്നു.
അടുത്തൊരു ദിവസം അവനത് കഴിച്ചിരുന്നെങ്കിലും.
വേറെന്തെങ്കിലും വേണോ ?
ഇന്നത്തേക്കിതു മതി
നല്ല കുറച്ചു പാൻ മസാല കിട്ടുമോ?
- ഏതു ബ്രാന്റ്? - എനിക്കറിഞ്ഞു കൂടാ.
മുകൾനിലയിലെ സ്ത്രീ എനിക്കല്പം തന്നതാ.
നീ ആ ബ്രാന്റേതാണെന്നു ചോദിക്ക്. നാളെ ഞാൻ വാങ്ങിക്കൊണ്ടു വരാം.
ഞാനാ മിഠായിക്കച്ചവടക്കാരന്റെ അടുത്തേക്കാ. നിനക്കറിയാം അയാളെ.
അയാൾക്ക് സന്ധിവാതമാണെന്നു പറഞ്ഞു.
- അയാൾക്ക് ഞാനീ മരുന്നു നൽകും. - ശരിക്കും ?
അയാളോട് ഞാനല്പം ബനാറസ് ക്രീം വാങ്ങും. അത് പ്രസിദ്ധമാണ്.
ഉം.
വാങ്ങിക്കൊണ്ടു വരട്ടെ?
ആദ്യം മരുന്ന് ഫലിക്കട്ടെ.
ശരി.
ഗായത്രീ.
ഗായത്രീ. നിൽക്കൂ.
നിങ്ങളിന്നു ഗംഗയിൽ കുളിക്കാൻ പോകുന്നുണ്ടോ?
ഇല്ലെങ്കിൽ നിങ്ങൾക്കു മോക്ഷം ലഭിക്കില്ല.
അവരിവിടെ എത്തിയേ ഉള്ളൂ. ആദ്യം അവരൊന്ന് പരിചയിക്കട്ടെ.
അവരെന്നിട്ടു ഗംഗയിൽ കുളിക്കും.
വിശ്വനാഥന് പൂജ ചെയ്യണം.
എങ്കിൽ എന്നും നല്ല കാലമാവും.
ശംഭൂ.
വെള്ളം
അപൂ, നിൽക്ക്
നിനക്ക് വിശക്കുന്നില്ലേ ? രാവിലെ മുഴുവൻ ഓടി നടപ്പല്ലേ ?
നീ പുറത്തൂന്നെന്തെങ്കിലും കഴിച്ചോ?
എന്ത് ? - ലഡു .
ശരിക്കും ?
കുറച്ചു പേഡയും!
- റായ് വീട്ടിലില്ലേ? - ഇല്ല.
ഞാനദ്ദേഹത്തിനൊരു കലണ്ടർ കൊണ്ടു വന്നിട്ടുണ്ട്.
രാത്രി ഞാൻ വളരെ വൈകിയാ വീട്ടിലെത്തിയത്.
ഞാനിതീ മുറിയിൽ വെക്കട്ടെ.? - ഉം.
ശരി..
എല്ലാ വർഷവും ഞങ്ങളൊന്നു കൊണ്ടു വരും.
എല്ലാ വിശേഷ ദിവസങ്ങളും അതിൽ അടയാളപ്പെടുത്തിയിട്ടുണ്ട്.
ഉത്സവങ്ങൾ ചുവപ്പ് അക്കത്തിൽ ഉണ്ട്.
അതൊന്നും നഷ്ടപ്പെടുത്തരുത്.
അതിന്റെ അർഥം : "അല്ലയോ മഹാദേവാ നിന്നെ ഞങ്ങൾ വണങ്ങുന്നു.,
ഓ ശാന്തസ്വരൂപനേ,
ഓ ശംഭോ,
ഇന്ദുകല ചൂടിയവനേ,
നാഗ ഹാരങ്ങളണിഞ്ഞവനേ,
ദിവ്യായുധങ്ങളേന്തിയവനേ,
ഇരുളിനെ അകറ്റിയവനേ."
"ഓ! ലോകനാഥാ,
നിന്നിൽ അഭയം തേടിയവർ അനുഗ്രഹിക്കപ്പെടുന്നു.
നിന്നെ ആരാധിക്കുന്നവർ അനശ്വരരായിത്തീരുന്നു.
നിന്റെ മഹത്വത്തെ കീർത്തിക്കുന്നവർ..."
നോക്ക്!
അവൾ കൃഷ്ണന്റെ നെഞ്ചിൽ തലചേർത്ത് വിതുമ്പി.
എന്റെ സഹോദരനോട് പറയും വരെ കാക്ക്.."
പിന്നെ ജടില പതുക്കെ അവളെ സഹോദരനായ അയന്റെ അരികിലേക്ക്...
അവളുടെ ഒളിസ്ഥലത്ത് എത്തിച്ച് പറഞ്ഞു ...
"സഹോദരാ അങ്ങോട്ട് നോക്ക്.
നിന്റെ ഭാര്യ രാധ എവിടെയാണെന്നു നോക്കൂ.
അവൾ കൃഷ്ണന്റെ നെഞ്ചിൽ തല ചായ്ച്ച് തേങ്ങുകയാണ്.
നിൽക്ക്! അവരെങ്ങോട്ടാ പോകുന്നത്?"
അതേ സമയം തന്നെ കൃഷ്ണൻ രാധയോടു പറഞ്ഞു,
"എന്റെ പാദങ്ങളിൽ പൂക്കൾ അർച്ചിക്കൂ,
അപ്പോൾ ഞാൻ കാളിയുടെ രൂപം പ്രാപിക്കും,
അയന്റെ പ്രിയപ്പെട്ട ദേവത."
ഗദ ഒന്നു വീശി നോക്കുന്നോ?
നോക്കുന്നോ?
എങ്കിൽ ഞാൻ ചെയ്യട്ടെ.
ഇവിടെ വരൂ.
- മുകളിൽ താമസിക്കുന്നതാരാ ? - നന്ദ ബാബു.
അയാളോടു പറയൂ. അമ്മയുടെ തീപ്പെട്ടി തീർന്നു പോയെന്ന്.
അച്ഛനിവിടെ ഇല്ലെന്നും
അമ്മയ്ക്ക് രണ്ട് തീപ്പെട്ടിക്കൊള്ളികൾ തരാൻ പറയൂ. വെറും രണ്ടെണ്ണം.
നന്ദ ബാബു
- ആരാ അത്? - ഞാൻ.
"ഞാൻ" എന്നു പറഞ്ഞാൽ?
ഓ, വരൂ.
എന്താ വേണ്ടത് ? - തീപ്പെട്ടി.
- എന്തിനാ ? - അമ്മ പറഞ്ഞിട്ടാ.
നിന്റെ അമ്മ ചോദിച്ചോ? ഒരു നിമിഷം.
അതെന്റെ മരുന്നാണ്. കണ്ടോ, എനിക്ക് സുഖമില്ല.
എല്ലാ വൈകുന്നേരവും ഇതുപയോഗിക്കാൻ ഡോക്ടർ പറഞ്ഞു.
ഇതാ.
വെറും രണ്ടെണ്ണം മതീന്നു പറഞ്ഞു..
എന്തിന് ? ഈ പെട്ടി എടുത്തോ. എന്റെയടുത്ത് വേറെയുണ്ട്.
നോക്ക്‌.
അമ്മയോട് പറ. നന്ദബാബു പറഞ്ഞൂന്ന്.
ഇത് തിരിച്ചു തരേണ്ടെന്ന്.
നിങ്ങളുടെ ശബ്ദം മനോഹരമാണ്.
നമസ്കാരം
നിങ്ങൾ നല്ലൊരു പാട്ടുകാരനാണെന്നു തോന്നുന്നല്ലോ.
പാടിയിരുന്നു.
- അടുത്താണോ താമസം? - എന്താ ചോദിച്ചത്?
എവിടുന്ന് അല്പം ചായ കിട്ടുമെന്ന് ഞാൻ ആലോചിക്കുകയായിരുന്നു.
നല്ല തണുപ്പുണ്ട്. തൊണ്ട വല്ലാതെ വരണ്ടിട്ടുണ്ട്.
കണ്ടോ ഞാനെപ്പോഴും തേയിലയും കൊണ്ടാണ് സഞ്ചരിക്കുക.
തീർച്ചയായും. എന്റെ കൂടെ വാ. ഞാനടുത്താ താമസം.
- വിഷമമാകുമോ? - ഏയ്.
എന്റെ പേര് കാളീചരൺ ബാനർജി. സാത്കിറയിൽ നിന്നാണ്.
ശരിയായോന്ന് ഈശ്വരനറിയാം..
എനിക്കും കുറച്ചു വേണം.
പിന്നെ. ആദ്യം അവരു കുടിക്കട്ടെ.
കൊടുത്തിട്ടു വാ. മധുരം തരാം.
താഴെ ഇടരുത്.
ഇതാ നമ്മൾക്ക് .
നിങ്ങളുടെ മകൻ നല്ലോണം സഹായിക്കുന്നുണ്ടല്ലോ.
ഇതാ.
ഗംഭീര ചായ
നിങ്ങളുടെ മകനെവിടെ?
അവൻ നല്ല കുട്ടിയാ. - ഖോഖാ?
ഓഹ്! നീ ഇവിടുണ്ടല്ലേ.
ചൊവ്വാഴ്ച ടിയോറ്റ കൊട്ടാരത്തിലെ സദ്യക്ക് നിന്നെ ഞാൻ കൊണ്ടു പോകും.
നീ വരില്ലേ? - തീർച്ചയായും അവൻ വരും .
എല്ലാ കൊല്ലവും
അവർ ബ്രാഹ്മണർക്കു സദ്യ നൽകുന്നുണ്ട്.
എന്നെയും അവർ ക്ഷണിച്ചിട്ടുണ്ട്.
മകനെ കൂട്ടുന്നതിൽ നിങ്ങൾക്ക് വിരോധമില്ലല്ലോ ?
ഏയ്‌ ഇല്ല
പറയുന്നതിൽ ഒന്നും തോന്നരുത്.
ഞാൻ 400 രൂപയോളം സമ്പാദിച്ചിട്ടുണ്ട്.
ശരിക്കും പറഞ്ഞാൽ പട്ടിണി കിടന്ന് .
ഇനിയും ഒരു 100 രൂപ കൂടിയായാൽ
എനിക്കൊരു വധുവിനെ നേടാൻ കഴിഞ്ഞേക്കും.
ഒരു നല്ല കുടുംബത്തിൽ നിന്ന്.
ഒരു കുടുംബമൊന്നുമില്ലാതെ ഒരാൾക്ക് സന്തോഷം കിട്ടില്ല.
ശരിയല്ലേ?
ശരി ഞാൻ പോട്ടെ.
ഹരി ബാബൂ?
നിങ്ങൾക്കേതെങ്കിലും പെൺകുട്ടിയെ അറിയുമോ -
ഇല്ല. എനിക്കറിയില്ല..
ശരി ശരി. പോട്ടെ.
പാണ്ഡകൾ രാംലീല ആഘോഷത്തിനു പോയിരിക്കയാണ്.
എന്നാലും നിങ്ങൾക്ക് അപുവിനെ കൂട്ടായിരുന്നു.
അവനത് കണ്ടിട്ടേ ഇല്ല.
എന്താ പറഞ്ഞത്? - ഇതൊന്ന് വാങ്ങുമോ?
എന്താ പ്രശ്നം?
എന്താ പറ്റിയത്?
നിങ്ങൾക്ക് പൊള്ളുന്നുണ്ടല്ലോ. എപ്പഴാ തുടങ്ങിയത്?
ഞാൻ മാർക്കറ്റിൽ പോയി,
അവിടുന്ന് മിഠായിക്കടക്കാരന്റടുത്ത് ക്രീം വാങ്ങാൻ പോയി.
പിന്നെ സന്ധ്യാപ്രാർഥനയ്ക്ക് ഘട്ടിൽ പോയി.
പിന്നെ സാധാരണ പോലെ പടവുകൾ കയറി -
മതി മതി. കിടക്ക്.
അപു വെടിക്കെട്ടു കാണാൻ പുറത്തു പോയി.
എന്താ അവന്റെ ആവശ്യം നിനക്ക്?
നമുക്കൊരു ഡോക്ടറെ വിളിച്ചാലോ?
- ഏയ്. പ്രശ്നമില്ല. - നിങ്ങളു പറയുന്നത് ഞാൻ കാര്യമാക്കില്ല.
ഇല്ല. നോക്ക്.
നോക്ക്...
അവിടെ പച്ചമരുന്നിന്റെ കുറച്ചു പൊതിയുണ്ട്.
ആ പെട്ടിയിൽ.
അതിൽ നിന്ന് കുറച്ചെടുക്ക്.
തേനിലോ ഇഞ്ചിനീരിലോ നന്നായി ചേർക്ക്.
ഇപ്പം ഞാനതൊന്നു പരീക്ഷിക്കട്ടെ. അതു ഫലിക്കും.
ഇല്ലെങ്കിൽ നമുക്ക് നാളെ നോക്കാം.
അച്ഛന്റെ കൂടെ ഇരിക്ക്. അദ്ദേഹത്തിന് സുഖമില്ല.
ഇങ്ങു വാ.
ഇരിയ്ക്ക്.
നിനക്ക് പടക്കങ്ങൾ കിട്ടിയോ? എന്തൊക്കെ?
പൂത്തിരി , കമ്പിത്തിരി.
പടക്കങ്ങൾ
വെടിക്കെട്ട് നമ്മുടെ ഗ്രാമത്തിലെ അത്ര നല്ലതല്ല അല്ലേ?
ഏതു കെട്ടിടത്തിനു മേൽ നിന്നാ നീ വെടിക്കെട്ടു കാണുക?
ആരാ അത്? - ശംഭു
അതാരാ?
അവൻ കുകുർഗലിയിലാ താമസം. ഹിന്ദിക്കാരനാ
നിന്നെ ഇംഗ്ലീഷ് പഠിപ്പിക്കുന്ന കൂട്ടുകാരനോ?
ശരി.
അപു നല്ല കുട്ടിയാണെന്ന് എന്താ ഇംഗ്ലീഷിൽ പറയുക ?
അവനെ വിളിക്ക്.
അവൻ പടക്കങ്ങൾ പൊട്ടിക്കാൻ പോകുകാ.
- നിനക്കവന്റെ കൂടെ പോണോ? - ഉം.
ശരി. പൊയ്ക്കോ.
- ഇപ്പോ എങ്ങിനെയുണ്ട്? - കുറവുണ്ട്.
ഇതാ.
നിങ്ങള് എന്നെ പേടിപ്പിച്ചു കളഞ്ഞു.
അങ്ങുമിങ്ങും കറങ്ങി നടന്ന് ഇനി തണുപ്പു കൂടി പിടിക്കും.
ഇനി കുറച്ച് വിശ്രമിക്ക്. നിങ്ങളു കുറച്ചൊക്കെ സമ്പാദിച്ചു
നോക്ക്.
- എന്താ? - വാ. അല്പനേരമിവിടെ ഇരിക്ക്..
ഞാൻ അപുവിന് ഒരു കിടക്ക ഉണ്ടാക്കീട്ടുണ്ട്.
നിങ്ങളു രാത്രി കട്ടിലിൽ കിടക്കണം.
മിഠായിക്കടക്കാരൻ ചില താമസ സ്ഥലങ്ങളെക്കുറിച്ച് പറഞ്ഞിരുന്നു.
ശരിക്കും?
മൻ മന്ദിർ കൊട്ടാരത്തിനടുത്ത്
രണ്ടാം നിലയിലെ രണ്ടു മുറികൾ
ഏഴു രൂപ.
മാർക്കറ്റും സ്കൂളും അടുത്തുണ്ട്. ഖോഖയ്ക്ക് ഒരു പ്രശ്നവുമുണ്ടാകില്ല.
നമുക്ക് പിന്നെ നോക്കാം. ആദ്യം നിങ്ങൾക്ക് സുഖമാവട്ടെ.
ഖോഖ എന്താ ചെയ്യുന്നേ?
അവന്റെ ഒച്ച കേൾക്കുന്നില്ലേ?
നോക്ക്! പോ! പോ!
കുരങ്ങുകളില്ലെങ്കിൽ ബനാറസ് ഒരു നല്ല സ്ഥലമാണ്.
ഞാൻ പറഞ്ഞതല്ലേ!
നിങ്ങള് പുറത്തേക്ക് പോവുകയാണോ? - എനിക്ക് ഘട്ടിൽ പോണം.
പക്ഷേ നിങ്ങൾക്ക് പനിക്കുന്നുണ്ട്!
എനിക്ക് സുഖമുണ്ട്. ആ മരുന്ന് ഫലിച്ചിട്ടുണ്ട്.
പക്ഷേ മോളിലേക്കും താഴേക്കും ആ പടവു കയറിയിറങ്ങണ്ടേ...
മാറി നിൽക്ക്.
ഓടി വാ!
രാത്രി ഞങ്ങളൊന്നും കേട്ടിരുന്നില്ല.
ആഘോഷം കഴിഞ്ഞ് വളരെ വൈകിയാ ഞങ്ങളു വന്നത്.
രാവിലെയും ഒന്നുമുണ്ടായിരുന്നില്ല.
എന്റെ ഭാര്യ ഘട്ടിലേക്കുള്ള വഴിയിലായിരുന്നു.
അവൾ നോക്കുമ്പോ അദ്ദേഹം ബോധം കെട്ട് വീണിരുന്നു.
അദ്ദേഹത്തിനു പരിക്കൊന്നും പറ്റീട്ടുണ്ടാവില്ലെന്നു തോന്നുന്നു.
പറ്റിയിട്ടുണ്ടാവും. അത് കൽപ്പടവുകളാണ്.
ഒരു കാര്യം അദ്ദേഹത്തിന്റെ നെഞ്ചിൽ നീർക്കെട്ടുണ്ട്.
മുറി ഈർപ്പം നിറഞ്ഞതാണ്.
ജനലും വാതിലുമെല്ലാം അടച്ചിട്.
തണുപ്പ് ബാധിക്കാതെ നോക്കണം.
ഒരാളെന്റെ കൂടെ വാ.
ഞാൻ കുറച്ച് മരുന്ന് കുറിച്ചു തരാം.
ഞാൻ പോകുന്നു.
കടുകെണ്ണയും കർപ്പൂരവുമുണ്ടെങ്കിൽ,
ചൂടാക്കി നെഞ്ചിലും പുറത്തും തടവിക്കൊടുക്ക്.
അത് ഗുണം ചെയ്യും.. - ശരി.
എന്താ വിചാരിക്കുന്നേ?
എന്തെങ്കിലും ആവശ്യമുണ്ടെങ്കിൽ എന്നോടു പറയാം.
വിഷമം വിചാരിക്കേണ്ട.
റായ്?
ഏയ്.
പൊന്നേ, പാൻ തയാറാക്കുകയാണോ?
പുറത്തു പോ! ഇപ്പത്തന്നെ!
ഞാൻ പോകുന്നു.! കുറച്ചു പാനിനു വേണ്ടിയാ.
നിങ്ങളെന്തെങ്കിലും പറഞ്ഞോ?
വെള്ളം ...
വെള്ളം വേണോ?
ഗംഗാജലം...
അപൂ, എഴുന്നേൽക്ക്.
നദിയിൽ നിന്ന് അല്പം വെള്ളം കൊണ്ടു വാ.
ആ പാത്രമെടുത്തോ. വേഗം വാ.
നിൽക്ക്. അവിടെ വെക്ക്.
ഖോഖ...
അവനിപ്പം വരും.
ഖോഖ എത്തി.
ഇവിടെ വാ.
ഇതാണ് അപു.
വല്യമ്മാവനെ നമസ്ക്കരിക്ക്.
അവനെത്ര വയസ്സായി?
ഇപ്പം പത്തായി.
- അവനെ എപ്പഴാ പൂണൂലിടീച്ചത്? - ഞങ്ങൾ ബനാറസിലെത്തീട്ട്.
നീ എന്റെ കൂടെ വരുന്നോ?
എനിക്കൊരു തീരുമാനത്തിലെത്താൻ പറ്റുന്നില്ല അമ്മാവാ.
ഇവിടം വിട്ടു പോകുന്നതിനെക്കുറിച്ച് ഞാൻ ചിന്തിച്ചിട്ടേ ഇല്ല.
നിങ്ങളു വരുമെന്നും എനിക്കറിയില്ലായിരുന്നു.
ഈ സമയങ്ങളിൽ ഞാൻ എല്ലാ വർഷവും വരാറുണ്ട്.
നീ ഇങ്ങനെത്തെ അവസ്ഥയിലാണെന്ന് ഞാൻ അറിഞ്ഞതേയില്ല.
അതെ, നിങ്ങൾ വരുന്നു എന്ന് എഴുതുകയും ചെയ്തു.
- ഈ വീട്ടിലെ ആളുകളെങ്ങിനെ ? - അവരു നല്ലവരാണ്.
എന്റെ ജോലിയിൽ അവരു തൃപ്തരാണ്ടെന്നാണു കേട്ടത്.
അവർക്കെന്നെ അവരോടൊപ്പം ദിവാൻ പൂരിലേക്കു കൊണ്ടു പോകണമെന്നുണ്ട്.
എനിക്ക് ഒന്നും തീരുമാനിക്കാൻ കഴിയുന്നില്ല..
ചിന്തിച്ചതു മതി.
ഞാൻ കുറച്ചു ദിവസം കൂടി ഇവിടെ ഉണ്ടാവും.
നീ വന്ന് എന്റെ കൂടെ താമസിക്കുകയാണെങ്കിൽ,
ആ വീട്ടിൽ ആളനക്കമുണ്ടാവും. നിനക്ക് അവിടെ ഒരു ബുദ്ധിമുട്ടും വരില്ല.
അധികം തല പുണ്ണാക്കണ്ട.
ഇനി പൊയ്ക്കോ.
നോക്ക്.
ആ മേശക്കരികിൽ പോയി ആ വലിപ്പ് തുറക്ക്.
അതല്ല, അതിനടുത്തത്.
ആ ലതർ പേഴ്സിങ്ങെടുക്ക്.
വരൂ.
- നിങ്ങൾ വിളിച്ചോ ? - നീ ഞങ്ങളുടെ കൂടെ വരുന്നില്ലേ ?
- എവിടെ? - അവരു നിന്നോടു പറഞ്ഞില്ലേ?
അടുത്ത മാസം ഞങ്ങളു ദിവാൻപൂരിൽ പോകുന്നു.
നിന്റെ ജോലി ഇഷ്ടപ്പെട്ടാൽ ഞങ്ങളുടെ കൂടെ കൂട്ടാമെന്നു പറഞ്ഞിരുന്നില്ലേ ?
നീ വരുമെന്നു ഞാൻ പ്രതീക്ഷിക്കുന്നു.
നിനക്കിവിടെ ബന്ധുക്കളുണ്ടോ ?
വീട്ടിലേക്കാരും വരാനുമില്ലല്ലോ? എങ്കിൽ ഞങ്ങളോടൊപ്പം വാ.
ശരി.
അതു പോട്ടെ, മോക്ഷദ പറഞ്ഞിരുന്നല്ലോ നിനക്ക് തീരെ വിശപ്പില്ലെന്ന് .
നിനക്ക് പനിയൊന്നുമില്ലല്ലോ?
വിഷമമൊന്നുമില്ലല്ലോ? ശരി.
സുഖേൻ, ഇതെടുക്ക്.
എന്നിട്ട് മറ്റേ വീട്ടിൽ പോയി ഞാൻ തിരിച്ചു വന്നു എന്നു പറയു .
അമ്മേ, തീവണ്ടി!
ഞാൻ സ്റ്റൗ കത്തിക്കാം. നിങ്ങൾക്ക് ആവശ്യത്തിന് ഭക്ഷണമുണ്ടോ ?
ഉണ്ട്. ഇന്നേക്കുള്ളതെല്ലാമുണ്ട്.
എങ്കിൽ ഞാൻ നാളെ വരാം.
നിങ്ങൾക്കെന്തു വേണമെങ്കിലും എന്നോടു പറഞ്ഞാൽ മതി.
നീ എന്നോടു പേരു പറഞ്ഞില്ല.
നീരുപമ.
ഞാൻ ഒരാഴ്ചയോ മറ്റോ കഴിഞ്ഞ് പോകും.
അപ്പഴേക്കും നിനക്കിവിടെ പരിചയമാവും.
അപു, നാളെ എന്റെ കൂടെ വാ.
ഒരു പൂജാരിക്കു വേണ്ടതെല്ലാം നീ പഠിച്ചു വെക്കണം.
അല്പം തുളസിയിലയും ചന്ദനവും വിഗ്രഹത്തിൽ അർച്ചിക്ക്.
പിന്നെ കുറച്ചു പൂക്കളും
ഇനി വിഗ്രഹമെടുക്ക് -
അല്ല, ആദ്യമത് കഴുക് .
എന്താ നിനക്ക് പറ്റിയത്?
നീ രാവിലെ മുതലേ മുഖം വീർപ്പിച്ചാണല്ലോ.
അസുഖമുണ്ടോ? എന്താ നിന്റെ വിഷമം?
ബനാറസിനെ ഓർത്തിട്ടാ?
അല്ല ഗ്രാമത്തെയോ?
നിനക്കീ മാൻസാപോത ഇഷ്ടപ്പെട്ടില്ലേ?
എന്താ പറ്റിയേ, പറയ്. അവര് മോശമായി പെരുമാറിയോ?
നീ നിന്റെ പൂജയൊക്കെ ശരിയായി ചെയ്യുന്നില്ലേ?
ഇവിടുള്ളവരെല്ലാം നല്ലവരാണ്.
അവരെ സന്തോഷിപ്പിച്ചാൽ നമുക്കിവിടെ സുഖമായി കഴിയാം.
കുറച്ചു കൊല്ലങ്ങൾ മാത്രം. അതിനു ശേഷം ഭാഗ്യമുണ്ടെങ്കിൽ -
അമ്മേ?
- എന്താ? - എനിക്ക് സ്കൂളിൽ പോണം.
- എവിടെ പോകാൻ? - സ്കൂളിൽ
- എവിടെ? - അടുത്താണ്. നല്ല സ്കൂളാണ്.
നിനക്കെങ്ങനെ അറിയാം?
ഞാൻ പോയി കണ്ടതാണ്.
- അപ്പോ നിന്റെ ജോലിയോ? - സ്കൂൾ ഉച്ചകഴിഞ്ഞാണ്.
- നിനക്ക് രണ്ടും പറ്റുമോ? - പറ്റും.
സ്കൂളിൽ പഠിക്കാൻ പണം വേണ്ടേ?
ആരാ പണം കൊടുക്കുക?
അമ്മയുടെ കൈയിൽ പണമൊന്നുമില്ലേ?
കേശബ് ബാബു?
ചായയും പലഹാരവും റെഡിയല്ലേ?
അര മണിക്കൂറേ ഇനിയുള്ളു.
ജഗദീശ് ബാബു!
ഞാനത് കണ്ടില്ല സർ.
ബൈകുണ്ഠാ
സ്വാഗതം.
- സ്വാഗതം. - ഇരിക്കൂ.
നിങ്ങളെന്താ അവരെ പഠിപ്പിക്കുന്നത്? - ബംഗാളി, സർ.
" സാഹിത്യത്തിന്റെ കൂമ്പും കാണ്ഡവും"
എന്താണ്" കാണ്ഡം" എന്നതിനർഥം?
പറയൂ.
" കാണ്ഡത്തിനർഥം... മ് -
അതിനർഥം " തണ്ട്."
ഗുഡ്.
നീ വായിക്കുന്നതു കേൾക്കട്ടെ..
" ബംഗള ഭൂമി
എല്ലാത്തിലും വെച്ച് പച്ചപ്പാർന്ന ഭൂമി ഏതാണോ ...
നിന്റെ പാദങ്ങളിൽ ഇളം പുല്ലുകൾ നമിക്കുന്നതെവിടെയാണോ
ധാന്യങ്ങൾ വീശിച്ചേറുന്ന തെളിഞ്ഞ അപരാഹ്നങ്ങളിൽ
അരുണമായ താമരകൾ വിരിയുന്നതെവിടെയാണോ
അതു നമ്മുടെ സ്വന്തം ബംഗാൾ എല്ലാറ്റിലും പച്ചപ്പാർന്ന നാട്.
എവിടെയാണു കുയിലുകളും കുരുവികളും പാടുന്നത് ?
എവിടെയാണ് കാക്കത്തമ്പുരാട്ടിക്കിളികൾ ഊയലാടുന്നത്,
എവിടെയാണ് രമണീയമായ അരയന്നങ്ങൾ നീന്തുന്നത് ?
എവിടെയാണ് തുന്നൽക്കാരൻ കളികൾ വീണ്ടും കൂടു കൂട്ടുന്നത്
മീവൽ പക്ഷികൾ മഴയ്ക്കു വേണ്ടി കേഴുന്നത് ?
എല്ലാറ്റിലും പച്ചപ്പാർന്ന നമ്മുടെ സ്വന്തം ബംഗാളിൽ.
ആത്മാവിൽ തീവ്രമായ ആഗ്രഹത്തോടെ .ഏതു നാടിന്റെ
പേരാണോ നാവ് ഉച്ചരിക്കുന്നത് ?
മനോഹരമായ രാഗങ്ങളിൽ ബാവുലിന്റെ ഹൃദയം പാടുന്നത്
എവിടെയാണോ നിങ്ങൾ കേൾക്കുന്നത് ?
എവിടെയാ ഒപ്പിട്ടിരിക്കുന്നത് ? ഇത് 23 ആണ്.
എല്ലാം നല്ലവണ്ണം ഓർക്കുന്ന നിങ്ങൾ ഇതു മറന്നാലോ ?
ഇതാ ഒപ്പിട്.
ഓഹ്! അപുർബാ.
വരൂ.
അമ്മയ്ക്ക് സുഖമല്ലേ?
ഇൻസ്പെക്ടർക്ക് നിന്നെ വളരെ ഇഷ്ടമായി.
എനിക്കും അതു പോലെ തന്നെ.
നിന്റെ വളർച്ചയിൽ എപ്പോഴും എന്റെ ഒരു കണ്ണ് ഉണ്ടാവും.
അബിനാഷ് ബാബുവിനോട് നിന്നെക്കുറിച്ചു ഞാൻ പറഞ്ഞിട്ടുണ്ട്.
അവൻ സാധാരണ കുട്ടികളെക്കാൾ വളരെ മുകളിലാണെന്ന്.
നിനക്കറിയുമോ നിന്നെക്കുറിച്ചു ഞങ്ങൾക്കു വലിയ പ്രതീക്ഷയാണ്.
ഞങ്ങളുടെ വശത്തു നിന്ന് എല്ലാ സഹായങ്ങളുമുണ്ടാവും.
എല്ലാ അർഥത്തിലും. നിന്റെ വിദ്യാഭ്യാസ പുരോഗതിക്കു വേണ്ടി.
എന്നാൽ നല്ലൊരു വിദ്യാർഥിയായിത്തീരണമെന്നുണ്ടെങ്കിൽ
നീ ശരിക്കും കഠിനാധ്വാനം ചെയ്യണം.
പ്രത്യേകിച്ചും...
ഇംഗ്ലീഷിന്റെ കാര്യത്തിൽ കുറേക്കൂടി ശ്രദ്ധിക്കണം.
നിനക്ക് വായന ഇഷ്ടമാണോ ? ഞാനുദ്ദേശിച്ചത് പാഠപുസ്തകങ്ങളല്ല.
യാത്രകളെക്കുറിച്ചുള്ള പുസ്തകം,
മഹാമാരുടെ ജീവചരിത്രങ്ങൾ,
ശാസ്ത്ര പുസ്തകങ്ങൾ, ലളിത ഭാഷയിലുള്ളവ.
പുസ്തകങ്ങൾ തന്നാൽ വായിക്കുമോ?
തീർച്ചയായും വായിക്കും.
ഗുഡ്. ഈ അലമാരയിൽ...
ഇതു പോലെ കുറേ പുസ്തകം വേറെയുമുണ്ട്.
ഇതു പോലുള്ള പുസ്തകങ്ങൾ വായിച്ചില്ലെങ്കിൽ,
നിന്റെ മനസ്സ് വിശാലമാവുകയില്ല.
നമ്മൾ ബംഗാളിലെ ഒരു ഒരു ഓണം കേറാ മൂലയിലാണെങ്കിലും,
നമ്മുടെ മനോഭാവവും
കാഴ്ചപ്പാടും അത്ര
ഇടുങ്ങിയതാവണമെന്നില്ല.
ഇത് നോർത്ത് പോളിനെക്കുറിച്ചുള്ളതാണ്.
ഒറോറ ബോറലികളും എക്സിമോകളും എങ്ങിനെ
എങ്ങിനെ ജീവിക്കുന്നുവെന്നറിയേണ്ടവർക്ക്
എല്ലാം ഇതിൽ കണ്ടെത്താൻ പറ്റും.
ഇത് ലിവിങ്ങ്സ്റ്റന്റെ യാത്രകളെക്കുറിച്ചാണ്.
ഇത് ആഫ്രിക്ക എന്താണെന്നു നിന്നെ പഠിപ്പിക്കും..
ഇത് കണ്ടുപിടുത്തങ്ങളുടെ കഥയാണ്.
കണ്ടുപിടുത്തങ്ങളെക്കുറിച്ച് നിനക്കിതിൽ നിന്നും പഠിക്കാം.
ഇത് പ്രമുഖ ശാസ്ത്രജ്ഞന്മാരുടെ ജീവചരിത്രമാണ്.
ഗലീലിയോ, ആർക്കിമെഡിസ്
ന്യൂട്ടൺ, ഫാരഡേ...
വന്നു നോക്ക്!
ഇവയാണ് സൂര്യനും ഭൂമിയും ചന്ദ്രനും
ചന്ദ്രൻ ഭൂമിയെ ചുറ്റുന്നു. അതിവിടെ എത്തുമ്പോൾ,
ഉണ്ടാകുന്ന നിഴലിന് ഗ്രഹണം എന്നു പറയും
അപു , എഴുന്നേൽക്ക് .ഭക്ഷണത്തിനുള്ള സമയമായി.
ഭക്ഷണം തണുത്തു പോകും.
വരൂ, അപുർബാ.
ജില്ലയിൽ നീ രണ്ടാമനാണ്. ഇരിക്ക്.
- സാരമില്ല.. - ഇല്ലില്ല, ഇരിക്ക്.
നീ പഠനം തുടരാൻ തന്നെയല്ലേ തീരുമാനം?
എങ്കിൽ നിനക്ക് 10 രൂപയുടെ ഒരു സ്കോളർഷിപ്പ് ശരിയാക്കാം .
കൽക്കട്ടയിലാണെങ്കിൽ എനിക്കു ചില സഹായങ്ങൾ ചെയ്യാൻ കഴിയും.
അതു തന്നെയല്ലേ വിചിരിക്കുന്നത്? - അതെ സാർ.
- എന്തായാലും നീ പഠനം തുടരും? - അതെ സർ.
കൽക്കട്ടയിലല്ലേ? ആർട്ട്സോ സയൻസോ ?
ഗുഡ്.
നിനക്കവിടെ താമസിക്കാൻ സൗകര്യമുണ്ടോ?
ഏതെങ്കിലും ബന്ധുക്കൾ?
ശരി, അതൊന്നും ഒരു പ്രശ്നമാവില്ല.
നീ നിന്റെ അമ്മയോടു സംസാരിച്ചോ ?
ഇരുവരെ പറഞ്ഞില്ല.
- അവളെ ബോധ്യപ്പെടുത്താനാവുമോ? - ഞാൻ ശ്രമിക്കാം.
- എന്താ വൈകിയത്? - എനിക്ക് ജില്ലയിൽ രണ്ടാം സ്ഥാനമാണ്!
- എന്നു വെച്ചാൽ? - എനിക്കു മുന്നിൽ ഒരു കുട്ടി മാത്രമേയുള്ളു.
ശരിക്കും?
എനിക്കൊരു സ്കോളർഷിപ്പ് കിട്ടിയേക്കും.
പരീക്ഷിക്കു നന്നായി പഠിക്കാനുള്ള പണം.
- എത്രയാ? - മാസം പത്തു രൂപ.
പത്തു രൂപയോ?
ഞാൻ പഠനം തുടരുന്നുണ്ടെങ്കിൽ മാത്രം.
അങ്ങിനെയാ?
തീർച്ചയായും. അവരതു വെറുതെ തരുമെന്നാണോ കരുതുന്നത് ?
കൽക്കട്ടയിൽ പോയി പഠിക്കുകയാണെങ്കിൽ മാത്രം.
അമ്മയ്ക്കിതെന്താണെന്നറിയുമോ?
- എന്നിട്ട് നീ പോകുകയാ? - പിന്നെ പോകാതെ?
എല്ലാരും പഠിക്കും.
അതു കൊണ്ടാ ഹെഡ്മാസ്റ്റർ എന്നെ വിളിച്ചത്.
എനിക്കദ്ദേഹം അവിടത്തെ അഡ്രസു തന്നു. നല്ലതായിരിക്കുമെന്നു പറഞ്ഞു.
എവിടുന്നു അതിനുള്ള പണം കിട്ടും ?
എന്തിനുള്ള പണം? കോളജിൽ പകുതി ഫ്രീയാണ്..
മാസം എനിക്ക് പത്ത് രൂപ കിട്ടും, ബാക്കി ഞാനൊരു തൊഴിലു കണ്ടു പിടിക്കും.
അപ്പോൾ എന്റെ കാര്യമോ ? ഞാനൊരു മൂലയ്ക്ക് തള്ളപ്പെടണോ?
അവരുടെ പൂജാരിപ്പണി നീ നിർത്തിയാൽ എന്റെ കാര്യം അവർ നോക്കുമെന്നു നീ വിചാരിക്കുന്നുണ്ടോ?
അപ്പോൾ എനിക്ക് പഠിക്കണ്ടേ? ഞാനൊരു പൂജാരിയാവുകയോ വേണ്ടത്?
എന്തു കൊണ്ട് പറ്റില്ല? നീ ഒരു പൂജാരിയുടെ മകനാണ്. നിനക്കൊരു ഗവർണറാക്കണോ?
- ഉം! - മിണ്ടരുത് !
- എല്ലാം നീ പറയുന്ന വഴിക്ക് നടക്കണോ? - വേണം!
അവിടെയൊക്കെ പാമ്പുണ്ട്. കൊതുകുകളെല്ലാം കൂടി നിന്നെ തിന്നും.
അകത്തേക്കു വാ. - ഇല്ല.
കുട്ടിക്കളി വിട്. നിനക്ക് കൽക്കത്തയ്ക്കു പോകാം.
എങ്ങിനെ? നിങ്ങൾക്കിവിടെ ഒറ്റയ്ക്കു നിൽക്കാൻ കഴിയില്ലല്ലോ.
ഞാനങ്ങനെ പറഞ്ഞോ ? ഇക്കാര്യം ആദ്യം നോക്ക്.
- നിങ്ങളെന്നെ അടിച്ചു! - ക്ഷമിക്ക്, ഇനി അങ്ങനെ ചെയ്യില്ല.
വരൂ. ഞാൻ നിനക്കൊരു കാര്യം കാണിച്ചു തരാം.
നോക്ക്.
ആരുടേതാ ഇത്?
ഞാൻ ബനാറസിൽ ജോലി ചെയ്തത് നീ ഓർക്കുന്നില്ലേ?
നീ കണ്ടോ എത്രയാ ഞാൻ സൂക്ഷിച്ചതെന്ന്?
32 രൂപാ.
ഞാൻ ചെയ്ത നല്ല കാര്യം. കുറച്ച് നിനക്ക് തരും.
മാസം തോറും നിനക്കിതു കിട്ടും.
- ഹെഡ്മാസ്റ്റർ എനിക്കെന്താ തന്നതെന്നു നോക്ക്. - എന്താ ഇത് ?
ഇതാണ് ഗ്ലോബ്.. ഭൂമിയാണിത്.
ഈ വരകൾ രാജ്യങ്ങളാണ്.
ഈ നീല നിറമുള്ളത് കടലും.
കൽക്കട്ട എവിടാന്ന് അമ്മയ്ക്കറിയുമോ ?
- 7:30 ആയി! - വാ, സാധനങ്ങൾ വെച്ചതെങ്ങിനെ എന്നു നോക്ക്.
- അത് ശരിയായിട്ടുണ്ട്. - പോരാ, വന്നു നോക്ക്.
ഇത് നിന്റെ കുട്ടിക്കാനുള്ള ഗ്ലാസ്, ഇത് ഹയർ ഓയിൽ.
ഇത് നിന്റെ പാത്രം. കുറച്ചു മധുരം അതിലുണ്ട്.
ഇത് സുഗന്ധവ്യഞ്ജനങ്ങൾ,
ഇത് ഞാനുണ്ടാക്കിയ കുറച്ചു നെയ്യ്.
നിന്റെ കുപ്പായവും അടിവസ്ത്രവുമെല്ലാം ഈ പുസ്തകങ്ങൾക്കിടയിലുണ്ട്.
പിന്നെ, നിന്റെ മുണ്ട് ബെഡിന്റെ കൂടെയാണ്.
പിന്നെ രണ്ട് പോസ്റ്റ് കാർഡ്. നീ എത്തിയ നിമിഷം മറുപടി എഴുതണം.
ഇത് അവിടെ വെക്ക്.
ഇത് തേലി കുടുംബക്കാർ തന്ന അഞ്ചു രൂപ.
25 രൂപ എന്റെയും.
ട്രെയിൻ ടിക്കറ്റിനുള്ള ഒരു രൂപ വേറെ എടുത്തു വെക്ക്.
പോകും വഴി നിരുപമയുടെ വീട്ടിലൊന്നു കേറണം.
അവർ നിനക്ക് പലതും ചെയ്തു തന്നിട്ടുണ്ട്.
- എന്റെ ഗ്ലോബോ? - നീ അത് കൈയ്യിൽ വെച്ചോ.
താക്കോല് ഭദ്രമായി സൂക്ഷിക്കണം.
- ഞാൻ പോട്ടെ. - നിൽക്ക്.
എല്ലാ കാര്യവും എനിക്കെഴുതണം.
നഗരത്തിൽ കറങ്ങുമ്പോൾ നല്ലോണം ശ്രദ്ധിക്കണം.
പറ്റാത്ത ഭക്ഷണം കഴിച്ച് സൂക്കേട് വരുത്തരുത്.
പൂജ അവധിക്ക് ലീവു കിട്ടുമെങ്കിൽ വീട്ടിൽ വരണം.
നിങ്ങളെപ്പോഴെങ്കിലും വീഴുകയും മുറിയുകയും ചെയ്തിട്ടില്ലേ?
ഇല്ലെങ്കിൽ ഭാവിയിൽ
ഇഷ്ടം പോലെ അവസരങ്ങളുണ്ട്.
അപ്പോൾ ഈ അത്ഭുത ലേപം
കൂട്ടുകാരനെപ്പോലെ നിങ്ങളെ സഹായിക്കാനെത്തും.
നിനക്കു വേണ്ടേ, ചങ്ങാതീ?
ക്ഷമിക്കണം. നിങ്ങളാണോ അഖിൽ ബാബു ?
എന്താ ഇത് ?
- ഒരു കത്തുണ്ട്. - എന്തു കത്ത് ?
അർബോൽ സ്കൂളിലെ ഹെഡ്മാസ്റ്ററിൽ നിന്നും.
കാണട്ടെ..
ഇരിക്ക്.
അതെ, പരേശ് ഇതിനെക്കുറിച്ചെഴുതീട്ടുണ്ട്.
നീയിവിടെ പഠിക്കാനായി വന്നതാണല്ലേ?
നിന്റെ കൈയ്യിൽ പണമുണ്ടോ?
അമ്മ എനിക്ക് 30 രൂപ തന്നിട്ടുണ്ട്,
അതിൽ 29 രൂപ ആറ് അണ ബാക്കിയുണ്ട്.
തീവണ്ടി ടിക്കറ്റെടുത്തതിനു ശേഷം.
എനിക്കൊരു മുറി വാടകയ്ക്കു കിട്ടുമോ?
എനിക്കിവിടെ ഒരു മുറിയേ ഉള്ളൂ,
നമുക്ക് ശരിയാക്കാൻ നോക്കാം.
- എത്രയാവും വാടക? - ശരി....
നിനക്ക് പ്രസ്സിൽ ജോലി ചെയ്യാൻ പറ്റുമോ?
രാത്രി, നിന്റെ കഴിഞ്ഞ ശേഷമുള്ള സമയങ്ങളിൽ?
ശരി.
മുകളിലെ നിലയിലേക്കു പോ. അവിടെ മുറി കാണാം.
തൊട്ടു മുമ്പിൽ തന്നെ മുകളിൽ.
"പ്രിയപ്പെട്ട അമ്മേ, ഞാൻ ഒരു ബുദ്ധിമുട്ടും കൂടാതെ ഇവിടെ എത്തി.
അഖിൽ ബാബു എനിക്ക് താമസമെല്ലാം ഒരുക്കിയിട്ടുണ്ട്.
വാടകയ്ക്കു പകരം ഞാനീ പ്രസ്സിൽ ജോലി ചെയ്യുന്നുണ്ട്.
എന്റെ മുറിയിൽ ഒരു ഇലക്ട്രിക്ക് ലൈറ്റുമുണ്ട്."
സർ, ഞാൻ?
എന്താ ഇവിടെ നടക്കുന്നെ?
സി സി ബി ക്ലാസ്സിനെക്കാൾ ഉറങ്ങാൻ പറ്റിയ സ്ഥലം കണ്ടു പിടിക്കാനായില്ലേ?
നീ കരയുകയാണോ?
വാ, ഇതിനു ശേഷം രണ്ടു പീരിയഡും നമുക്ക് ഫ്രീ ആണ്.
നമുക്കൊന്നു നടന്നു വരാം.
അപു, നിനക്ക് വിദേശത്ത് പോകാൻ ആഗ്രഹമില്ലേ?
തീർച്ചയായും. ഞാൻ കപ്പലിൽ ഒരു ജോലി നേടും.
ഞാൻ സീരിയസായി പറഞ്ഞതാ.
നമ്മൾ രണ്ടു പേരും ഒന്നിച്ചു സഞ്ചരിക്കുന്നതിനെക്കുറിച്ച് എന്തു പറയുന്നു?
എന്നിട്ട്?
നിനക്ക് ആഗ്രഹങ്ങളൊന്നുമില്ലേ?
നീ ഇവിടെത്തന്നെ നിൽക്ക്. കിണറ്റിലെ തവളയെപ്പോലെ.
പോകാൻ ഒരവസരം കിട്ടിയെങ്കിലോ?
എന്തു കൊണ്ട്?
അമ്മ ഒരിക്കലും അനുവദിക്കില്ല.
എന്തു കൊണ്ട്?
കൽക്കട്ടയിലേക്കുള്ള മൂന്നു മണിക്കൂർ യാത്ര പോലും അമ്മയ്ക്ക് ഇഷ്ടമല്ല.
- നീ പിന്നെങ്ങിനെ വന്നു? - വഴക്കു കൂടീട്ട്.
ആഗ്രഹങ്ങളൊന്നുമില്ലെങ്കിൽ ഞാനും ഇവിടെത്തന്നെ തങ്ങിയേനെ.
എനിക്കവിടെ ഒരു ജോലി പോലും ഉണ്ടായിരുന്നു. - ജോലിയോ?
എന്തു ജോലി? - ഞാനൊരു പൂജാരിയായിരുന്നു..
ശരിക്കും? അത് നിന്റെ കുടുംബ തൊഴിലാ ?
നീ പൂണൂലു ധരിച്ചിട്ടില്ലേ? ബ്രാഹ്മണരുടെ കുടുമയോ ?
രണ്ടു പീരിയഡ് നഷ്ടമായ കാര്യം നീ മനസ്സിലാക്കിയോ?
അത് വലിയ തെറ്റായിപ്പോയി.
നമ്മുടെ ഹാജരു പറയാൻ പ്രണബിനോടു പറയണമായിരുന്നു.
PNG യുടെ ക്ലാസ്സിലാണെങ്കിൽ വലിയ പ്രശ്നമില്ല.
നീ ഉയരം വെച്ചിട്ടുണ്ടോ ?
അല്ലെങ്കിൽ തൂക്കം കുറഞ്ഞതാവും.
എന്റെ കത്തു കിട്ടിയില്ലേ?
ഞാൻ നിന്നോടു മിണ്ടില്ല.
എന്തു കൊണ്ട് ?
ഏഴിനാ നിന്റെ അവധി തുടങ്ങിയത്. ഇന്നെത്രയായി ?
എനിക്ക് കുറച്ച് ജോലിയുണ്ടായിരുന്നു.
നിനക്ക് നിന്റ അമ്മയെ കാണ്ടേണ്ടതില്ല എന്ന കാര്യം സമ്മതിക്ക് .
സന്ധ്യയാവുന്നു. നിനക്ക് തണുപ്പു പിടിക്കും.
അവിടുന്നിങ്ങു വാ.
അവരു നിനക്കെന്താ തിന്നാൻ തരിക?
- എല്ലാ തരത്തിലുള്ള സാധനങ്ങളും. - എങ്ങിനെയുള്ളവ ?
പയർ , അരി, മീൻ, പച്ചക്കറികൾ ...
- ആരു പാചകം ചെയ്യും? - അവരു ചെയ്യും.
നന്നായി പാചകം ചെയ്യുമോ?
എന്നെക്കാൾ നന്നായി?
അടുത്ത തവണ നീ വരുമ്പോൾ കുറച്ചു ഷെൽ ബട്ടൺ കൊണ്ടു തരണം.
ഞാൻ പറയുന്നതു കേൾക്കുന്നുണ്ടോ ?
ആ പുസ്തകം മാറ്റി വെക്ക് .
പറയൂ. - എന്താ പറയേണ്ടത്?
നീ കൽക്കട്ടയിൽ എന്തൊക്കെയാ കണ്ടേ?
- എല്ലാ തരത്തിലുള്ള കാര്യങ്ങൾ. - എന്തൊക്കെ ?
വിക്ടോറിയാ മെമ്മോറിയൽ..
വൈറ്റ് വേ ലെയ്ഡ് ലോ...
ഹോഗ് മാർക്കറ്റ്, മൃഗശാല...
ഫോർട്ട് വില്യം.
കാളിഘട്ട് ക്ഷേത്രം?
ഉം. അത് വേറൊരു ദിവസം.
അത്...
പിന്നെ കീരോറ്റല.
അതെന്താ?
- ഒരു ചിതാ ഘട്ട്. - എന്താ ?
ശവം ദഹിപ്പിക്കുന്ന സ്ഥലം.
തെരുവിൽ നീ സൂക്ഷിച്ചല്ലേ നടക്കാറ് ?
പരീക്ഷയൊക്കെ പാസായി എപ്പഴാ നിനക്ക് ജോലി കിട്ടുക?
എന്നിട്ട് ഞാൻ നിന്റെ കൂടെ വന്ന് താമസിക്കും. എന്താ?
നീയെന്നെ കൂട്ടില്ലേ?
ഒരു പക്ഷേ തനിക്കതിനുള്ള വിധി ഉണ്ടാവില്ല. അത്ര വരെ ഞാൻ ജീവിക്കുമെന്നാരു കണ്ടു ?
- പൊട്ടത്തരം പറയാതെ. - തമാശയാണെന്നാ നീ കരുതിയേ?
എനിക്ക് വലിയ അസുഖം വന്നാലോ ?
അതു സംഭവിക്കും.
എന്റെ ആരോഗ്യം പുറമെ കാണുന്ന പോലെയല്ല.
വൈകുന്നേരമാവുമ്പോ എനിക്കെന്നും പനിയും തലകറക്കവും തോന്നുന്നു.
എനിക്ക് ഭക്ഷണമേ വേണ്ട.
പലപ്പോഴും നിന്നോടു പറയണമെന്നു വിചാരിച്ചു. പക്ഷേ എനിക്കായില്ല.
നിനക്ക് പoനമുപേക്ഷിച്ച് എന്റെ കൂടെ
വന്നു നിൽക്കാൻ കഴിയില്ല അല്ലേ ?
നീ പണമൊക്കെ സമ്പാദിക്കുമ്പോൾ എന്റെ ചികിത്സക്കുള്ള സൗകര്യമൊരുക്കില്ലേ ?
ഇല്ലേ, അപു?
ശരീരം ശക്തമാക്കൂ, കൂട്ടുകാരേ
അത് കരുത്തുറ്റതാക്കൂ
വളയുന്നതും വഴങ്ങുന്നതു മാക്കൂ, കുട്ടീ.
നിന്റെ അഭ്യാസം കൊണ്ട് ഞങ്ങളെ വിസ്മയിപ്പിക്കൂ.
നന്നായി പതുക്കെ ചെയ്യൂ.
ശരീരം കരുത്തുറ്റതാക്കൂ, കൂട്ടുകാരേ
നിന്റെ അഭ്യാസം കൊണ്ട് ഞങ്ങളെ വിസ്മയിപ്പിക്കൂ, എന്റെ കുട്ടീ.
ശരീരം കരുത്തുറ്റതാക്കൂ കൂട്ടുകാരേ.
നിനക്കൽപ്പം പാൻ വേണോ?
നിരുപമ പറഞ്ഞത് നീ കേട്ടില്ലേ ?
കേട്ടില്ലേന്ന് ?
ഉം.
നീ പോവുകയില്ലേ ?
- എന്തേ? അവൾ പലതവണ ചോദിച്ചതാണ്. - എനിക്ക് തിങ്കളാഴ്ച ക്ലാസ്സുണ്ട്.
രണ്ടു ദിവസം വൈകിയാ എന്താ പ്രശ്നം?
നിങ്ങൾക്ക് മനസ്സിലാവില്ല. വലിയ പ്രശ്നമാണ്.
എന്താ മനസ്സിലാക്കാനുള്ളത് ? എല്ലാരും ഒന്നും രണ്ടും ദിവസം വൈകുന്നുണ്ടല്ലോ.
ഒരാഴ്ച വൈകിയാ നീ ഇവിടെ എത്തിയത്.
പുതുവർഷം വരെ ഇനി അവധിയൊന്നുമില്ല.
അവർക്ക് നിന്നെ കണ്ടാൽ വളരെ സന്തോഷമാകും.
നീ പോവില്ലേ ?
മാറ്.
വഴീന്നു മാറ്.
രാവിടെ പായ്ക്ക് ചെയ്യാൻ സമയം കിട്ടില്ല.
എപ്പഴും ട്രെയിനിനു വേണ്ടി ഓടേണ്ടി വരും.
6:15 ന് സൂര്യനുദിക്കും.
എന്നെ കൃത്യസമയത്ത് വിളിക്കണം.
അമ്മേ, എന്നെയെന്താ വിളിക്കാതിരുന്നത്?
ഞാനിപ്പോ വൈകി.
- ഞാൻ പോട്ടെ. - ഇതാ താക്കോൽ.
നീ എല്ലാം പരിശോധിച്ചില്ലേ? - അതിനൊന്നും സമയമില്ല.
സെൽദയിലേക്ക് ഒരു ടിക്കറ്റ്..
തീവണ്ടി എത്തിപ്പോയി!
എനിക്ക് തീവണ്ടി കിട്ടിയില്ല.
നീയിനി എന്തു ചെയ്യും?
ഞാൻ നാളെ പോകും.
നിന്റെ പഠനത്തിന് ബുദ്ധിമുട്ടാകുമോ?
നിനക്കെന്തെങ്കിലും കഴിക്കാനെടുക്കട്ടെ?
കുറച്ചു കഴിയട്ടെ.
പ്രിയപ്പെട്ട അപു, നീ എന്താ പതിവായി എനിക്ക് എഴുതാത്തത് ?
നിന്റെ വിവരങ്ങളറിയാത്തപ്പോൾ എനിക്കു വല്ലാത്ത വിഷമമാണ്.
ഗണേശപൂജയ്ക്ക് നിനക്ക് അവധി ഉണ്ടാവില്ലേ ?
എങ്കിൽ വീട്ടിലേക്കു വരണം.
നിന്നെ കണ്ടിട്ട് രണ്ടു മാസത്തോളമായി,
നിന്നെ കാണാൻ വല്ലാതെ ആഗ്രഹമാകുന്നുണ്ട്.
നിനക്ക് ആവശ്യത്തിനു പണമില്ലെങ്കിൽ,
കുറച്ചു ഞാനയച്ചു തരാം.
"പ്രിയപ്പെട്ട അമ്മേ, ഗണേശ പൂജയ്ക്ക് അവധി ഇല്ല.
അതു കൂടാതെ എനിക്കു പരീക്ഷയും ഉടൻ ആരംഭിക്കും .
ഞാൻ കൽക്കട്ടയിൽ നിന്നില്ലെങ്കിൽ എന്റെ പഠനം ബുദ്ധിമുട്ടിലാകും."
വീട്ടിലാരുമില്ലേ?
എപ്പഴും ഇവിടെ കേറണമെന്നു വിചാരിക്കും, പക്ഷേ സമയം കിട്ടാറില്ല.
സുഖമല്ലേ? - അതെ. ഇരിക്ക്.
അപുവിന്റെ വിവരമൊക്കെയില്ലേ ?
- ഉണ്ട്. - അവന് സുഖമല്ലേ?
നിങ്ങളുടെ മകൻ ശരിക്കുമൊരു രത്നം തന്നെ
നിങ്ങളവനെ വിവാഹം കഴിപ്പിക്കണം..
ഒരു മരുമകളു വരുന്നതോടെ നിങ്ങളുടെ വിഷമങ്ങളും മാറും.
നിങ്ങളെപ്പഴും ഒറ്റയ്ക്കായിരുന്നു..
ദിവസവും നിങ്ങളുടെ അടുത്ത് വരാൻ വിചാരിക്കും. പക്ഷേ സമയം കിട്ടണ്ടേ.
എപ്പഴും ഒന്നല്ലെങ്കിൽ മറ്റൊരു കാര്യമുണ്ടാകും.
ഇന്നലെ എന്റെ മകളുടെ ഭർത്താവ് കൽനയിൽ നിന്നു വന്നു.
അവനും അവന്റെ അച്ഛനും അവിടെ ഒരു കച്ചവടം നടത്തുകയാണ്.
അവിടെ എന്തൊക്കെയാണെന്ന് നിനക്ക് സങ്കൽപ്പിക്കാനാവില്ല!
രണ്ടു മക്കൾ, പേരക്കുട്ടികൾ വേറെയും.
അമ്മ മരിച്ചു.
അഞ്ചു മാസം കഴിഞ്ഞപ്പോൾ അച്ഛൻ രണ്ടാമത് വിവാഹം കഴിച്ചു!
ചേച്ചീ?
എവിടെയാ ഉറങ്ങുന്നേ ?
നിങ്ങളുടെ പനി ഇനിയും മാറിയില്ലേ ? - ഹെന്റെ !
ഇതൊക്കെ കൊണ്ട് ഞാനെന്തു ചെയ്യാനാ ?
- എന്താ അകത്തു പോകാത്തത്? - കുറച്ചു നേരം ഇവിടെ ഇരിക്ക്.
എനിക്കിവിടെ നിൽക്കാൻ പറ്റില്ല.
ഉമിയുടെ ചുമയ്ക്ക് മരുന്നുണ്ടാക്കാൻ എനിക്കു പോയേ പറ്റൂ.
കഴിയുമെങ്കിൽ ഞാനിന്നു വൈകുന്നേരം വരാം.
എനിക്കു തോന്നുന്നു അധികം കഷ്ടപ്പെടേണ്ടി വരില്ലെന്ന്,
എന്നാൽ നമുക്ക് നിങ്ങളുടെ അമ്മാവന് എഴുതാം.
എന്തിനാ നീ എഴുതിയത് ?
വയസ്സായ ആളല്ലേ.
നിങ്ങൾ അപുവിന് എഴുതിയില്ലേ ?
ഇന്നും നാളെയും അവന്
അവധിയാണ്.
അവൻ വരുന്നുണ്ടോ?
ഞാനവനെഴുതട്ടേ? - വേണ്ട!
അവൻ വരുന്നുണ്ടെങ്കിൽ...
സ്വന്തമിഷ്ടപ്രകാരം വരട്ടെ.
അവന് അവന്റെ പഠനമുണ്ട്,
പരീക്ഷയും അടുത്തു വന്നിട്ടുണ്ട്.
അവനവിടെ നിൽക്കുന്നതാ നല്ലത്. നീ അവനെഴുതരുത്.
സത്യം ചെയ്യ്. എനിക്ക് നീ വാക്കു തരണം.
ഇപ്പം ഞാൻ പോട്ടെ. വീണ്ടും ഞാൻ വരും.
മറ്റുള്ളവരും അങ്ങനെ തന്നെ ചെയ്യും.
അവിടൊരു വാതിൽ തുറന്നിട്ടുണ്ട്. ഞാനത് അടയ്ക്കണോ?
- ഞാനത് പിന്നെ ചെയ്തോളാം. - ശരി.
ഞാനിതീ വരാന്തയിൽ വെക്കുന്നു.
ഹേയ് !
നിന്നെ ഇവിടെ കാണുമെന്നു ഞാൻ പ്രതീക്ഷിച്ചതേ ഇല്ല. - എന്തുകൊണ്ട്?
രണ്ടു ദിവസമുണ്ടായിട്ടും നീ എന്താ വീട്ടിൽ പോകാത്തത് ?
നിന്റെ ഗ്രാമം - മൻസപോത അല്ലേ അത്?
അല്ല.
എനിക്കവിടെ പഠിക്കാൻ കഴിയില്ല. അവിടാവുമ്പോൾ ഉറങ്ങിപ്പോവും.
- നിന്റെ അമ്മയ്ക്ക് ദേഷ്യം വരില്ലേ? - ഇല്ല. അക്കാര്യം ഞാൻ ശ്രദ്ധിക്കുന്നുണ്ട്.
എനിക്ക് അഖിൽ ബാബു തന്ന ബോണസ്,
മണി ഓഡറായി ഞാനമ്മയ്ക്ക് അയച്ചിട്ടുണ്ട്.
അതു ശരി.
നിനക്ക് പരിഭ്രമമുണ്ടോ ?
അല്പം.
ഞാൻ ശരിക്കും കെമിസ്ട്രി എക്സാമിനു തയ്യാറായതേയില്ല.
- ഒന്നു വേണോ? - വേണ്ട.
Go on.
Watch out!
നിനക്കൊരു കത്തുണ്ട്.
ഇത് പ്രസ്സിലേക്ക്‌ കൊടുക്ക്.
അമ്മയുടേതാ ?
നിരു ദിദി. അമ്മയ്ക്ക് അസുഖമാണ്.
സീരിയസാണോ?
കരയല്ലേ, അപു.
രക്ഷിതാക്കൾ എല്ലാ കാലവും നിന്റെ കൂടെ ഉണ്ടാവില്ല.
വിധിയെ ആർക്കും തടുക്കാനാവില്ലല്ലോ.
ഇനി നീ എന്തായാലും ശ്രാദ്ധം നടത്തണം...
പിന്നെ ഇവിടെ തന്നെ തങ്ങാം.
ഒരു പൂജാരിയായി നിനക്ക് ആവശ്യത്തിന് സമ്പാദിക്കാനാവും.
എന്റെ കുട്ടീ...
നീ എങ്ങോട്ടാ പോകുന്നത്?
എന്തിനായിട്ട്?
എനിക്ക് പരീക്ഷകളുണ്ട്.
അപ്പോൾ നിന്റെ അമ്മയുടെ ശ്രാദ്ധം?
അത് ഞാൻ കൽക്കട്ടയിൽ വെച്ചു ചെയ്തോളാം. കാളീഘട്ടിൽ വെച്ച്.
ശുഭം.
പരിഭാഷ: ഉമ്മര്‍ ടികെ (ഓപ്പൺ ഫ്രെയിം പയ്യന്നൂര്‍) WWW.MALAYALAMSUBTITLES.COM